Jeffrey Epstein

Fear gnó agus ciontóir gnéis mór le rá as na Stáit Aontaithe ba ea Jeffrey Epstein (20 Eanáir 1953 – 10 Lúnasa 2019).

Ciontaíodh Epstein in 2008 as coireanna a bhain le striapachas, mangaireacht ban óg agus striapachas leanaí sna 2000idí. Scaoileadh saor ón bpríosún i mí Iúil 2009 é. Chuir Epstein lámh ina bhás féin sa phríosún i Nua-Eabhrac sa bhliain 2019.
clé|mion|Epstein, 27, san iris Cosmo mar 'Bachelor of the Month', "who talks only to people who make over a million a year" Iúil 1980|220x220px

clé|mion|220x220px|Mar-a-Lago, club sómasach  agus teach cónaithe Trump,  áit a chas Epstein le Virginia Giufffre sa bhliain 2000 (agus in aois 16 di)

clé|mion|Cara Epstein, Ghislaine Maxwell, ciontach i ngáinneáil ar chailíní óga ar son Epstein (2007)|298x298pxclé|mion|277x277px|Litir de chuid Trump chuig Epstein in 2003

clé|mion|284x284px|An comhaontú in 2007 a shínigh Epstein leis an ionchúisitheoir. Ligeadh saor Sarah Kellen, Lesley Groff, Adriana Ross agus Nadia Marcinkova
clé|mion|301x301px|Alexander Acosta, an t-ionchúisitheoir i bhFlorida in 2007; bhí líomhaintí maidir le claonpháirteachas ag an am. D'éirigh sé ina aire rialtais faoi Trump in 2017.

clé|mion|220x220px|Bhí a fhios ag an saol mór in 2009 go raibh Epstein ina chiontóir gnéis ciontaithe... mar shampla, cuid den leathanach ar en.wikipedia.org, 6 Nollaig 2009
clé|mion|220x220px|Meitheamh 2025:   rinne Elon Musk cúiseamh in aghaidh Trumpclé|mion|220x220px|Físeán:  Trump agus Pam Bondí ag labhairt faoi Epstein, mí Iúil 2025 

 Saol 
D'éirigh Epstein as a chuid cúramaí ollscoile (in Ollscoil Nua Eabharc) in 1974. Thosaigh sé ag obair mar mhúinteoir i mí Meán Fómhair 1974 Dalton School. Bhí cáil na banaíochta sa mheánscoil agus tugadh bata is bóthar dó in 1976.  Nuair a bhí sé sa scoil, chas sé le Alan Greenberg, Príomhfheidhmeannach Bear Stearns, an bhróicéireacht. Agus mar sin tugadh seans dó dul go dtí Wall Street.

D'éirigh le Epstein cluain a chur ar na daoine cumhachtacha ar fad a bhailigh sé ina thimpeall le linn a shaoil. Thosaigh sé ag obair mar "trader" do Bear Stearns in 1976.  Tugadh bata is bóthar dó in 1981 agus bhunaigh sé sainchomhairleoireacht airgeadais.

Bhí sé mar chuid de scéim Ponzi sna 1990idí luath, "Towers Financial Corporation". Thit as tóin as in 1993 ach  rinne sé brabús breá as, is cosúil. 

 Striapachas & gáinneáil, 1990idí-2017 

De réir a chéile le linn 2005-2006, thosaigh eolas ag teacht chun cinn faoin striapachas, mí-úsáid ar chailíní óga agus ócáidí a eagraíodh chun cailíní sa chur ar fáil d’fhir mheánaosta agus shaibhre.   Ach bhí líomhaintí maidir le claonpháirteachas ann leis na póilíní áitiúla agus ionchúisitheoir. 

Faoi dheireadh thosaigh an OFI  Epstein á fhiosrú in 2006.  In 2007, phléadáil Epstein ciontach i gcás i Florida as gnéas a lorg ó chailín faoi aois.  Rinne sé mhargadh leis na húdaráis agus d’éirigh leis éalú ó na cúiseanna is tromchúisí a cuireadh ina leith.  Ba ea  Alexander Acosta an t-ionchúisitheoir ag an am, duine ar dheis ar fad a tharraing conspóid go minic (cheap Trump é mar aire rialtais in 2017).

Bhí mná go leor ag obair do Epstein: Sarah Kellen, Lesley Groff, Adriana Ross agus Nadia Marcinkova, mná ainmhithe sa chomhaontú in 2007 ach d’éirigh leo éalú ó na cúiseanna chomh maith.  

Íocadh cúiteamh in 2009/2010 leis na híospartaigh i gcásanna áirithe.  Bhí líon na n-íospartach níos mó ná 70 agus theip ar an ionchúisitheoir, Alexander Acosta, cailíní áirithe a chur ar an eolas  go raibh cúiteamh le fáil.  Fuair Virginia Giuffre, nach maireann, $500,000. (agus $4 milliún nó níos mó in 2020).

Le linn 2008-2009, chaith Epstein 13 mí i bpríosún oscailte agus bhí sé ann obair a dhéanamh mar airgeadraí.   

In 2010, gabhadh buitléir Epstein i bPalm Beach, Alfredo Rodriguez.  Fear nochta scéil ba ea é; bhí leabharín aige agus lucht aitheantais Epstein (na híospartaigh go háirithe) scríofa síos ann.  Gearradh téarma príosúin 18 mí air. 

Cláraíodh Epstein mar chiontóir gnéis.  Ach é saor arís, lean sé ar aghaidh ag gáinneáil cailíní sna 2010idí. Bhí líon na n-íospartach níos mó ná 100.

 2017-2019 
In 2017,  tháinig an margadh a rinneadh Epstein leis na húdaráis chun solais. Cuireadh lánchosc air ar feadh 2007-2017. Rinneadh an t-iriseoir Julie K. Brown de chuid an Miamí Herald fiosrúchán leis an scannal. Foilsíodh exposé Brown i mí na Samhna 2018 agus thit saol Epstein as a chéile.

Gabhadh Epstein i mí Iúil 2019 ar tháillí feidearálacha gáinneála gnéis. Chuir Epstein lámh ina bhás féin sa bpríosún ar 10 Lúnasa 2019.

Fuarthas a "chailín", Ghislaine Maxwell,  ciontach i ngáinneáil ar chailíní óga ar son Epstein in 2021.

 Cúiteamh 
Íocadh cúiteamh ollmhór le linn 2009/2021 leis na híospartaigh, níos mó ná $660 milliún.

 $290 milliún- de chuid JP Morgan => na híospartaigh (níl muid cinnte cé mhéad)
 $121 milliún-  de chuid eastát Epstein  => 130+ íospartach
 $75 milliún-   de chuid JP Morgan => Oileáin na Maighdean
 $75 milliún-  de chuid Deutsche Bank => na híospartaigh
 $105 milliún- de chuid eastát Epstein => Oileáin na Maighdean
 srl

Sa bhliain 2023, d'íoc an banc JP Morgan €270 milliún d’íospartaigh Epstein chun cás cúirte a shocraigh. Bhí caidreamh fadtéarmach ag JP Morgan le Epstein. Mhaígh cás cúirte na n-íospartach gur thug JPMorgan neamhaird ar rabhadh arís agus arís eile go raibh Epstein ag gáinneáil cailíní sna déaga agus mná óg.  Rinne Deutsche Bank amhlaidh.

 Oidhreacht 

 Sa bhliain 2021, fuarthas "cailín" Epstein, Ghislaine Maxwell,  ciontach i ngáinneáil ar chailíní óga ar a shon. 
 I mí Iúil 2020, i Nua-Eabhrac, eisíodh cáipéisí a mhaígh go ndearna Epstein iarracht fianaise inchoiritheach ar Phrionsa Andrew a fháil. Dúradh  sna páipéir gur chuir Epstein brú ar chailín faoi aois caidreamh collaí a thosú leis an Phrionsa ar oileán príobháideach in Oileáin Mheiriceánacha na Maighdean.  Níor séanadh go raibh an prionsa cairdiúil le Epstein ach séanann sé go raibh sé páirteach in aon chuid de na heachtraí mídhleathacha a bhain leis na cailíní óga. Faoi dheireadh bhí socrú déanta lasmuigh den chúirt idir Andrew agus Virginia Giuffre.  Gheall Andrew go léireoidh sé aiféala as an gceangal a bhí aige leis an bhfear mór airgid, Jeffrey Epstein; go labhróidh sé amach in aghaidh gháinneáil ar ghnéas agus go dtacóidh sé leis na híospartaigh ar fad a d'fhulaing dá bharr.

 Ceapadh Peter Mandelson mar ambasadóir na Ríochta Aontaithe chun na Stáit Aontaithe in 2024.  Bhí aithne aige ar Trump sna 2000idí agus d'éirigh sé an-mhór lena rialtas le linn 2024-2025. Ach bhí Mandelson briste as a phost ar an 11 Meán Fómhair 2025,  i bhfianaise an chaidrimh a bhíodh ag Mandelson le Epstein. Tháinig fianaise nua chun cinn in 2025 a léirigh go raibh caidreamh agus ceangal níos cairdiúla idir an bheirt ná an méid a bhí tugtha le fios nuair a ceapadh Mandelson i bpost an ambasadóra. Bhain sé le nóta a sheol sé chuig Epstein sa bhliain 2008 ina ndúirt sé go mba dlúthchara leis é. Bhí an cruthúnas ann go raibh tacaíocht Mandelson ag Epstein i gcónaí, fiú agus Epstein ciontaithe i gcoireanna tromchúiseacha gnéis. Scríobh Mandelson chuig Epstein ag rá "my best pal" agus ag moladh dó "fight for early release" nuair a bhí Epstein sa phríosún.

 I mí Mheán Fómhair 2025, chuir Choiste Maoirseachta Tí  na S-A  amach leabhar gearrthóg a bronnadh ar Epstein ar a chaogadú breithlá, in 2003.  Bhí roinnt daoine mór le rá ceangailte le Epstein luaite ann. Bhí grianghraif, sceitsí agus litreacha ó chairde sa litir. Ba chuid de seo litir a scríobh Donald Trump chuig Epstein inar ghuigh sé breithlá sona dó. Tá an nóta breithlae i líníocht de chorp mná noichte. Shéan Donald Trump é gur scríobh sé litir d'Epstein.   Bhí Bill Clinton liostaithe i rannóg na "gcairde" den leabhar.  Thagair Peter Mandelson, ambasadóir na Ríochta Aontaithe chuig na Stáit Aontaithe le linn 2024-25, d'Epstein mar "mo chara is fearr" ina litir féin. San iomlán, ainmníodh thart ar chéad caoga duine sa leabhar, lena n-áirítear pearsana poiblí eile ón saol acadúil agus ón dlí.
clé|mion|289x289px|George J. Mitchell in 2009

 Éire 
Is iar-Sheansailéir ar Ollscoil na Banríona é George Mitchell.  D'fhág scannal Jeffrey Epstein smál ar a chlú sna 2020idí.  Scaoileadh i mí Feabhra 2026 cáipéisí ag léiriú go raibh an Seanadóir Mitchell i dteagmháil le Epstein tar éis a chiontaithe. Roimh 2026, mhaígh Mitchell go minic nach raibh aon teagmháil aige le Epstein tar éis a chiontaithe. D'fhógair Ollscoil na Banríona, Béal Feirste  go mbainfí ainm an tSeanadóra den Institiúid a ainmníodh ina onóir, an Institiúid um Shíocháin Dhomhanda, Slándála agus Cheartais. Fógraíodh freisin go mbainfí anuas an dealbh, busta de leis an ealaíontóir Colin Davidson a nochtadh mar cheiliúradh cúig bliana fichead ar an gComhaontú.

 Oidhreacht 
Scríobh Póilín Ní Chiaráin ar tuairisc.ie:Conas a chuir Epstein an chluain ar na daoine cumhachtacha ar fad a bhailigh sé ina thimpeall?  Conas is féidir cur síos ar Epstein mar airgeadaí? An raibh gnóthaí airgeadais in áit na leathphingine i gcomparáid le striapachas cailíní óga?  Ní léir ó chomhaid Epstein go ndearna sé iarracht a chleachtais a cheilt. Is iontach go deo an oiread daoine cliste, cumasacha nach bhfaca mí-úsáid cailíní faoi aois. Ní leor daille mar chosaint. Tá freagraí dlite do na mná óga a d’fhulaing.

 Féach freisin 

 Lucht Epstein
 Caidreamh idir Donald Trump agus Jeffrey Epstein
 2007: Margadh leis na húdaráis i Florida
 Gluaiseacht MeToo

 Tagairtí 

Catagóir:Básanna in 2019
Catagóir:Ciontóirí gnéis Meiriceánacha
Catagóir:Daoine a chuir lámh ina mbás féin
Catagóir:Daoine a rugadh i 1961
Catagóir:Lucht gnó na Stát Aontaithe
Catagóir:Jeffrey Epstein
Catagóir:Péidifiligh
Catagóir:Daoine Giúdach-Mheiriceánacha
Catagóir:Daoine as Nua-Eabhrac
Catagóir:Baincéirí